open-index/open-wikipedia-markdown huggingface dataset:
Alexandra Pivková

PhDr. **Alexandra Pivková** (* 30. september 1964, Lučenec) je bývalá poslankyňa Národnej rady Slovenskej republiky za stranu Za ľudí a od roku 2011 primátorka mesta Lučenec. V roku 1987 absolvovala štúdium na Filozofickej fakulte Univerzity Komenského v Bratislave, odbor pedagogika - psychológia. Po štúdiu pracovala ako psychologička na Krajskej pedagogicko-psychologickej poradni v Banskej Bystrici. Na Okresnom úrade v Lučenci pracovala od roku 1991 ako vedúca odboru sociálnych vecí a od roku 2004 ako riaditeľka Úradu práce, sociálnych vecí a rodiny. Ako primátorka podporuje ekológiu, na jeseň 2020 samospráva Lučenca vysadila vo verejných priestoroch 70 nových stromov.

## Referencie

## Externé odkazy
*Príhovor občanom Lučenca v októbri 2020

Kategória:Poslanci NR SR (2020 – 2023)
Kategória:Primátori Lučenca
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Lučenca
Béla Keszegh

Mgr. **Béla Keszegh** je pedagóg, organizátor a od roku 2018 primátor mesta Komárno.V roku 1998 absolvoval štúdium na Katedre lingvodidaktiky a interkultúrnych štúdií Univerzity Konštantína Filozofa v Nitre a v roku 2002 doktorandské štúdium politických vied na Univerzite Corvinus v Budapešti. Od decembra 2006 bol poslanec Mestského zastupiteľstva v Komárne a od roku 2014 viceprimátor.

I keď je maďarskej národnosti, v októbri 2020 loboval na ministerstve kultúry za slovenské divadlo Dramaťák sídliace v dome Matice slovenskej v Komárne.

## Referencie

## Externé odkazy
*Videoprezentácia prijatia návštevy ministerky kultúry v Komárne

Kategória:Primátori Komárna
Kategória:Absolventi Univerzity Konštantína Filozofa v Nitre
Kategória:Osobnosti z Komárna
Alexandra Gieciová

JUDr. **Alexandra Gieciová** (* 13. december 1972, Topoľčany) je slovenská právnička a od roku 2018 primátorka mesta Topoľčany.

Na post primátora kandidovala ako jediná žena z funkcie prednostky Mestského úradu v Bánovciach nad Bebravou, predtým pracovala ako riaditeľka Úradu práce, sociálnych vecí a rodiny v Topoľčanoch. Ako primátorka chce dosiahnuť, aby Topoľčany boli moderné a prosperujúce mesto.

## Referencie

## Externé odkazy
*Osobné webstránky

Kategória:Slovenskí komunálni politici
Kategória:Primátori Topoľčian
Kategória:Absolventi Právnickej fakulty Univerzity Komenského v Bratislave
Kategória:Osobnosti z Topoľčian
Štrbské Pleso (Vysoké Tatry)

**Štrbské Pleso** je jedna z 15 mestských častí a katastrálne územie mesta Vysoké Tatry.

Do katastrálneho územia patria osady (a zároveň samostatné mestské časti Vysokých Tatier):
* Podbanské (len časť, zvyšok patrí k obci Pribylina)
* Vyšné Hágy.

Osada Štrbské Pleso, podľa ktorej je toto katastrálne územie pomenované, bola rozhodnutím Najvyššieho súdu SR opäť pričlenená k obci Štrba.

## História
Obec Štrba sa od roku 1990 usilovala o vrátenie pôvodného historického katastrálneho územia Štrbského Plesa. 3. mája 2007 bol ukončený dlhoročný spor o jeho navrátenie rozhodnutím Najvyššieho súdu Slovenskej republiky v prospech obce Štrba a Štrbské Pleso sa tak stalo miestnou časťou obce Štrba. Po rozsudku Najvyššieho súdu Slovenskej republiky, zmenou vykonanou k 7. októbru 2007 prešla časť územia Štrbského Plesa ( ) do katastrálneho územia Štrba obce Štrba. Mestu Vysoké Tatry zostalo v katastrálnom území Štrbské Pleso .

## Referencie

## Externé odkazy
* Mestská časť Štrbské Pleso na stránke mesta Vysoké Tatry 

Kategória:Vysoké Tatry (mesto)
Marek Čižmár

PhDr. **Marek Čižmár** (* 3. apríl 1975, Trebišov) je slovenský komunálny a regionálny politik, bývalý pedagóg, ktorý od roku 2015 pôsobí vo funkcii primátora mesta Trebišov, pričom v rokoch 20112014 bol poslancom mestského zastupiteľstva a od roku 2013 je tiež poslancom Košického samosprávneho kraja.

V roku 1998 absolvoval magisterské štúdium v odbore učiteľstvo predmetov slovenský jazykdejepis na Prešovskej univerzite v Prešove a v roku 2007 získal titul doktora filozofie. Pôsobil na Cirkevnom gymnáziu sv. Jána Krstiteľa, M. R. Štefánika 9, Trebišov, spočiatku ako učiteľ (19982008), vzápätí ako zástupca riaditeľa (20082013) a riaditeľ (20132015).

## Referencie

## Externé odkazy
* Oficiálny profil

Kategória:Osobnosti z Trebišova
Kategória:Primátori Trebišova
Kategória:Slovenskí vysokoškolskí pedagógovia
Kategória:Absolventi Filozofickej fakulty Prešovskej univerzity v Prešove
Freedom fries

[náhľad|alt=Obrázok jedálneho lístka jedálne Kongresu spojených štátov, na ktorom vidno vyprážaný syr (“Grilled Cheese”) a „hranolčeky slobody“ (“Freedom Fries”).|Vyprážaný syr a „Hranolčeky slobody“ na jedálnom lístku jedálne [Kongres Spojených štátov|Kongresu Spojených štátov.]]
***Freedom fries*** (v preklade z  „hranolčeky slobody“) bol politicky motivovaný názov pre zemiakové hranolčeky (amer. , doslova „francúzske hranolčeky“) zavedený v Spojených štátoch v roku 2003.

Prvé známe použitie tohto názvu pochádza od Neala Rowlanda, majiteľa reštaurácie Cubbie’s v meste Beaufort v Severnej Karolíne, ktorý ho použil na jedálnom lístku 20. februára 2003. Vo vyjadrení pre Associated Press Rowland tvrdil, že sa inšpiroval podobnou iniciatívou z prvej svetovej vojny, kedy Američania poháňaní antinemeckým sentimentom odstraňovali nemecké názvy jedál (napr. kyslú kapustu premenovali zo *sauerkraut* na *liberty cabbage*, teda „kapustu slobody“, pôvodný názov párku v rožku *frankfurter* zmenili na *hot dog* a pod.).

Do širšieho povedomia sa toto pomenovanie dostalo po tom, čo republikánsky predseda Výboru Snemovne reprezentantov Spojených štátov pre správu snemovne (*United States House Committee on House Administration*) Bob Ney prikázal odstrániť francúzske názvy pokrmov v jedálnych lístkoch všetkých troch jedální Kongresu Spojených štátov. Takto sa *French fries* zmenili na *freedom fries* a *French toast* (chlieb vo vajci) na *freedom toast*. Ney konal na podnet svojho straníckeho kolegu, reprezentanta severokarolínskeho tretieho volebného obvodu Waltera B. Jonesa, Jr., ktorý si všimol Rowlandovu inciatívu.

Dôvodom tohto kroku bola nespokojnosť amerických podporovateľov invázie do Iraku s odporom francúzskej vlády voči britsko-americkému návrhu na vojenský zákrok proti Husajnovmu Iraku. Podľa Neya to predstavovalo *„malú, no symbolickú snahu ukázať nespokojnosť mnohých na [[Kapitol (sídlo kongresu)|Kapitole]]* [Capitol Hill] *s postojom nášho takzvaného spojenca, Francúzska“*.

Niektoré americké reštaurácie sa k tomuto kroku pridali, no s úpadkom verejnej podpory vojny v Iraku pomenovanie vymizlo. 2. augusta 2006, po tom, čo Neya nahradil v čele výboru Vern Ehlers, sa jedálne kongresu vrátili k pôvodnému názvu.

## Referencie

Kategória:Neologizmy
Kategória:2003 v USA
Hranolčeky

**Hranolček** môže byť:
* menší predmet majúci tvar hranola, malý hranol, pozri hranol (mnohosten)
* vysmážaný kúsok zemiaka v tvare hranola, pozri zemiakové hranolčeky

## Pozri aj
* hranol

## Referencie
Javorinka (vrch v Oravskej Magure)

**Javorinka** () je vrch v Oravskej Magure na Slovensku. Západná a severná časť vrchu patrí do rovnomennej prírodnej rezervácie a rovnako tu zasahujú ochranné pásma Národného parku Malá Fatra a CHKO Kysuce.

## Poloha
Nachádza sa v západnej časti Oravskej Magury, v geomorfologickom podcelku Paráč. Leží v hlavnom hrebeni pohoria, priamo nad obcou Zázrivá, do ktorej katastrálneho územia patrí.

Západným smerom pokračuje hrebeň na Okrúhlicu (), severovýchodným smerom susedí iná Okrúhlica () a obďaleč i majestátny Paráč (). Severné svahy odvodňujú prítoky Bystrice do rieky Kysuca, južné svahy odvodňujú prítoky Zázrivky, smerujúcej do rieky Orava.

## Výhľady
Javorinka je vďaka dobrej dostupnosti obľúbeným cieľom turistov, hoci lesný porast celého masívu znemožňuje súvislejší výhľad. Vďaka značnej nadmorskej výške sú však z vhodných lokalít obmedzené, no ďaleké výhľady. Z najvyšších častí je možné pozorovať pohraničný hrebeň Kysuckých a Oravských Beskýd, od Veľkej Rače po Babiu horu, väčšinu oravskomagurských a kysuckých vrchov, Veľký Choč a hrebeň Krivánskej Malej Fatry. Pri vhodných podmienkach sú pozorovateľné vrcholy Veľkej Fatry, Západných, Vysokých i Nízkych Tatier a západným smerom i Moravsko-sliezskych Beskýd.

## Prístup
Na vrchol Javorinky vedie  modro značená turistická trasa, ktorá vedie po hrebeni od východu z Kubínskej hole cez Paráč () a pokračuje cez Okrúhlicu do Terchovej. Jednoduchší prístup je po  zelenej turistickej trase zo Zázrivej, ktorá sa pod vrcholom pripája na  modrú značku. Tá však samotný vrchol obchádza a tak najvyšší bod je dostupný krátkym odbočením zo značenej trasy.

## Referencie

## Pozri aj
* Javorinka (prírodná rezervácia)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Dolný Kubín
Kategória:Zázrivá (okres Dolný Kubín)
Vue

**Vue** môže byť
* obec vo Francúzsku, pozri Vue (Loire-Atlantique) 
* hudobná skupina, pozri Vue (skupina)
* mrakodrap v Charlotte v Severnej Karolíne, pozri The Vue
Robert Barron

**Robert Emmet Barron** (* 19. november 1959, Chicago) je americký katolícky sídelný biskup diecézy Winona-Rochester a titulárny biskup sídla Macriana v Mauritánii.

Barron publikoval množstvo kníh, esejí a článkov o teológii a spiritualite. Je korešpondentom náboženstva pre NBC a tiež sa objavil na stránkach Fox News, CNN a EWTN. Založil organizáciu *[[Word on Fire]]* a jeho webovú stránku WordOnFire.org si ročne pozrú milióny ľudí. Ako jeden z najsledovanejších katolíkov na svete a na sociálnych sieťach, bol neformálne nazvaný „biskupom sociálnych médií“ a „biskupom internetu“.

## Knihy
*A Study of the De potentia of Thomas Aquinas in Light of the Dogmatik of Paul Tillich (1993)
*Thomas Aquinas: Spiritual Master (1996)
*And Now I See: A Theology of Transformation (1998)
*Heaven in Stone and Glass (2000)
*The Strangest Way: Walking the Christian Path (2002)
*Bridging the Great Divide: Musings of a Post-Liberal, Post-Conservative, Evangelical Catholic (2004)
*The Priority of Christ: Toward a Post-Liberal Catholicism (2007)
*Word on Fire: Proclaiming the Power of Christ (2008)
**slovenské vydanie: preložil Lukáš Vaník(2017) pod názvom Slovo plné ohňa, Ohlasovanie Kristovej moci
*Eucharist (2008)
*Catholicism (2011)
*Seeds of the Word: Finding God in the Culture (2015)
*2 Samuel (2015)
*Exploring Catholic Theology (2015)
*Vibrant Paradoxes: The Both/And of Catholicism (2016)
**preložil Lukáš Vaník (2020), pod názvom Živé paradoxy
*To Light a Fire on the Earth: Proclaiming the Gospel in a Secular Age (2017) [29]
*Arguing Religion (2018)[30]
*Letter to a Suffering Church: A Bishop Speaks on the Sexual Abuse Crisis (2019)[31]
*Centered: The Spirituality of Word on Fire (2020)
*The Pivotal Players: 12 Heroes Who Shaped the Church and Changed the World (2020)
*Renewing Our Hope: Essays for the New Evangelization (2020)
**preložil Juraj Kohutiar (2021), pod názvom Obnovme si nádej, *Podnety pre novú evanjelizáciu*
 
*The Rosary with Bishop Robert Barron (2021)

## Referencie


## Zdroj

Kategória:Rímskokatolícki kňazi USA
Kategória:Rímskokatolícki biskupi USA
Kategória:Teológovia USA
Kategória:Absolventi Catholic University of America
Kategória:Náboženskí spisovatelia USA
Kategória:Osobnosti zo Chicaga
Deň Ústavy Slovenskej republiky

**Deň Ústavy Slovenskej republiky** je štátny sviatok Slovenskej republiky, ktorý je od roku 1994 každoročne oslavovaný 1. septembra. V tento deň sa pripomína prijatie Ústavy Slovenskej republiky Slovenskou národnou radou (SNR), ku ktorému došlo 1. septembra 1992.

Od roku 2024 tento sviatok nie je dňom pracovného pokoja.

## Historický kontext
SNR schválila vládny návrh Ústavy Slovenskej republiky na svojej 5. schôdzi 1. septembra 1992 o 22:26 SELČ, pričom rozprava sa začala ešte 31. augusta. Zo 134 prítomných poslancov za návrh hlasovalo 114, 16 bolo proti a štyria sa zdržali. Z iniciatívy poslanca Hnutia za demokratické Slovensko (HZDS) Miloša Vajdu a napriek protestu poslancov Strany demokratickej ľavice (SDĽ) Gabriely Rothmayerovej a Kresťanskodemokratického hnutia (KDH) Františka Mikloška sa presadilo aklamačné hlasovanie „a to tak, že poslanec po menovitom oslovení predsedajúcim schôdze vstane a vysloví svoje stanovisko slovami; hlasujem za Ústavu Slovenskej republiky, alebo, hlasujem proti Ústave Slovenskej republiky, alebo‚ zdržiavam sa hlasovania.“ Predsedajúci schôdze meno hlasujúceho poslanca a jeho hlasovanie zopakuje.

3. septembra o 20:00 SELČ sa v Rytierskej sieni Bratislavského hradu uskutočnil slávnostný akt podpísania ústavy, ktorú podpísali predseda SNR Ivan Gašparovič a predseda vlády Slovenskej republiky Vladimír Mečiar za účasti predsedu Federálneho zhromaždenia Michala Kováča, predsedu vlády Českej a Slovenskej Federatívnej Republiky Jana Stráskeho, predsedu Českej národnej rady Milana Uhdeho a ďalších hostí.

## Ustanovenie sviatku
Tento štátny sviatok bol ustanovený § 1 písm. d) zákona Národnej rady Slovenskej republiky (NR SR) č. 241/1993 Z. z. z 20. októbra 1993 o štátnych sviatkoch, dňoch pracovného pokoja a pamätných dňoch v znení neskorších predpisov, ktorý nadobudol účinnosť 1. januárom 1994.

Pôvodný návrh rátal so zaradením 1. septembra medzi štátne sviatky, vo vládnom návrhu zákona predloženého do pléna NR SR bol uvedený medzi pamätnými dňami, no pri rokovaní na pôde NR SR bol na základe pozmeňujúceho návrhu poslanca za KDH Františka Javorského, ktorý zopakoval požiadavku poslanca za Slovenskú národnú stranu (SNS) Jozefa Prokeša, zaradený medzi štátne sviatky. S touto požiadavkou súhlasili poslanci za Hnutie za demokratické Slovensko, SNS, KDH, Maďarské kresťanskodemokratické hnutie a Spolužitie, námietky podala Strana demokratickej ľavice (SDĽ).

Podľa rozhovorov na politickom grémiu mal byť 1. september „hlavným štátnym sviatkom“, počas ktorého sa mali konať slávnostné štátne akty (recepcie ap.), avšak takýto termín nebol uvedený v zákone. Zo 106 prítomných poslancov hlasovalo za pozmeňujúci návrh zaradiť deň ústavy medzi štátne sviatky 106, dvaja poslanci boli proti a 11 sa ich zdržalo.

## Zvyklosti
Na Deň Ústavy sa zvykol konať Deň otvorených dverí v Národnej rade SR. Dňa sa zúčastňovalo „niekoľko tisíc“ ľudí. V rokoch 2020 a 2021 bol zrušený pre pandémiu COVIDu.

## Referencie

Kategória:Štátne sviatky na Slovensku
Kategória:Ústava Slovenskej republiky (1992)
Kategória:1. september
Lenka Balkovičová

Ing. **Lenka Balkovičová** (* 3. júl 1962, Zvolen) je slovenská ekonómka a v rokoch 2014 až 2022 primátorka mesta Zvolen. Absolvovala štúdium na Fakulte ekonomiky Univerzity Mateja Bela v Banskej Bystrici a školenie na Ústave súdneho inžinierstva v Žiline, odvetvie ekonomiky. Pracovala ako riaditeľka na Daňovom úrade vo Zvolene a v Banskej Bystrici. Od roku 2006 bola poslankyňou Mestského zastupiteľstva vo Zvolene a od roku 2013 poslankyňou zastupiteľstva Banskobystrického samosprávneho kraja. V práci vyžaduje transparentnosť, ako primátorka zaviedla priame prenosy z rokovaní mestského zastupiteľstva a obnovila vydávanie Zvolenských novín.

## Referencie

## Externé odkazy
* Osobná webstránka

Kategória:Primátori Zvolena
Kategória:Absolventi Ekonomickej fakulty Univerzity Mateja Bela v Banskej Bystrici
Kategória:Osobnosti zo Zvolena
Kategória:Slovenskí komunálni politici
Kategória:Poslanci Banskobystrického samosprávneho kraja
Peter Fiabáne

Mgr. **Peter Fiabáne** (* 29. jún 1963, Žilina) je slovenský manažér a podnikateľ, od novembra 2018 primátor mesta Žilina. V roku 1987 absolvoval Fakultu telesnej výchovy a športu Univerzity Komenského v Bratislave. Za priority práce primátora považuje rozvíjať šport a rekreačné zóny, verejný priestor, bezpečnosť, dopravu, parkovanie atď. V septembri 2020 sa stal predsedom Regionálnej rady partnerstva (RRP) Horné Považie, ktorá bude určovať stratégiu integrovaného a udržateľného rozvoja regiónu.

## Referencie

## Externé odkazy
* Osobné webstránky 

Kategória:Slovenskí manažéri
Kategória:Slovenskí podnikatelia
Kategória:Primátori Žiliny
Kategória:Absolventi Fakulty telesnej výchovy a športu Univerzity Komenského v Bratislave
Kategória:Osobnosti zo Žiliny
Peter Paluda

JUDr. **Peter Paluda** (* 2. december 1959, Ružomberok) je slovenský právnik (sudca a bývalý prokurátor), ktorý od roku 1994 pôsobí ako sudca Najvyššieho súdu Slovenskej republiky.

Po absolvovaní základnej školy (19651974) a Gymnáziu, Metodova 2, Bratislava (19741978) nastúpil na štúdium práva na Právnickej fakulte Univerzity Komenského v Bratislave (19781982), kde 15. marca 1983 úspešne zložil rigoróznu skúšku skúšku, pričom sa špecializoval na prezumciu neviny a výkon trestu.

Po návrate zo základnej vojenskej služby v septembri 1983 až do 31. mája 1985 bol právnym čakateľom Okresnej prokuratúry v Banskej Bystrici, kde následne od 1. júna 1985 do 31. januára 1987 pôsobil ako prokurátor. Od 1. februára do 31. mája 1987 pracoval ako prokurátor Krajskej prokuratúry v Banskej Bystrici a od 1. júna 1987 až do 23. mája 1994 pôsobil ako prokurátor Generálnej prokuratúry Slovenskej republiky. 24. mája  bol Národnou radou Slovenskej republiky zvolený za sudcu a pridelený na výkon súdnictva na Najvyšší súd Slovenskej republiky.

Od 1. mája 2004 do 31. júla 2007 pôsobil ako národný člen Slovenskej republiky v Eurojuste, za ktorého bol vymenovaný ministrom spravodlivosti Slovenskej republiky Danielom Lipšicom. Z funkcie bol predčasne a nezákonne odvolaný ministrom spravodlivosti Slovenskej republiky JUDr. Štefanom Harabinom.

V rokoch 20092011 bolo voči nemu vedené disciplinárne konanie, ktoré osoby z prostredia justície a médiá označili za vykonštruované pre jeho kritické názory na vedenie slovenskej justície na čele so Štefanom Harabinom.

## Poznámky


## Referencie

Kategória:Slovenskí sudcovia
Kategória:Slovenskí právnici
Kategória:Slovenskí prokurátori
Kategória:Osobnosti z Ružomberka
Kategória:Sudcovia Najvyššieho súdu SR
Kategória:Absolventi Právnickej fakulty Univerzity Komenského v Bratislave
Jozef Bubnár

Mgr. **Jozef Bubnár** (* 29. január 1987) je slovenský učiteľ, hudobník a bývalý poslanec Národnej rady Slovenskej republiky. Vo voľbách v roku 2020 úspešne kandidoval za hnutie OĽaNO-NOVA-KÚ-Zmena Zdola. V auguste 2021 sa mandátu vzdal.

## Životopis
Pochádza z Vranova nad Topľou. Pracoval ako učiteľ angličtiny na humenskom gymnáziu. V roku 2016 bol oslovený poslancom Richardom Vašečkom, aby v nadchádzajúcich voľbách kandidoval za stranu Obyčajní ľudia a nezávislé osobnosti. Kandidoval zo 61. miesta, zvolený nebol. V ďalších voľbách v roku 2020 úspešne kandidoval z 18. miesta a získal 5052 preferenčných hlasov. V parlamente pôsobil vo *Výbore NR SR na preskúmavanie rozhodnutí Národného bezpečnostného úradu* a vo *Výbore NR SR pre vzdelávanie, vedu, mládež a šport*.

### Odchod z politiky
28. augusta 2021 ohlásil, že sa vzdáva mandátu poslanca NR SR. Ako dôvod uviedol zdravotné problémy a znechutenie z vulgárnych útokov vrátane vyhrážok zo strany frustrovaných občanov, najmä z okolia Vranova nad Topľou. Bubnár tiež vyhlásil, že po skončení politickej kariéry plánuje pracovať ako učiteľ na jednom z gymnázií v Nitre. V politike pokračovať nemieni. Nahradníkom za Jozefa Bubnára by sa mal podľa poradia stať Vojtech Tóth.

### Hudobná kariéra
Bubnár niekoľko rokov pôsobil ako frontman, textár a spevák gospelovej skupiny S2G Band, s ktorou nahral štyri albumy. Neskôr sa pokúšal presadiť aj sólovo na sekulárnej scéne pod umeleckým menom B-Joey.

## Osobný život
Jozef Bubnár je ženatý, s manželkou vychováva tri deti. Popri zamestnaní sa venoval hudobnej dráhe, je organistom v kostole.

## Referencie

Kategória:Poslanci NR SR (2020 – 2023)
Kategória:Slovenskí gospeloví hudobníci
Kategória:Slovenskí stredoškolskí pedagógovia
Kategória:Politici OĽaNO
Dohoda o voľnom obchode medzi Čínou a Austráliou

[náhľad|Mesačná hodnota austrálskeho vývozu tovaru do Číny (v [Austrálsky dolár|miliónoch dolárov) od roku 1988]]
[náhľad|Mesačná hodnota vývozu čínskeho tovaru do Austrálie (v [Austrálsky dolár|miliónoch dolárov) od roku 1988]]
**Dohoda o voľnom obchode medzi Čínou a Austráliou** () je bilaterálna dohoda (FTA) medzi Austráliou a Čínskou ľudovou republikou. Od začiatku rokovaní, bolo uskutočnených 21 rokovacích kôl. Dohoda bola dokončená 17. novembra v roku 2014. Podrobnosti zmluvy boli zverejnené o dva dni neskôr takmer 10 rokov po tom čo bolo uskutočnené prvé kolo rokovaní. To sa uskutočnilo 23. mája v roku 2005 po tom ako bola vypracovaná štúdia uskutočniteľnosti. Dohoda o voľnom obchode bola medzi týmito dvoma krajinami podpísaná 17. júna v roku 2015. Na základe obvyklého postupu pri vytváraní zmlúv dohoda nadobudla platnosť 20. decembra v roku 2015, po tom ako čínska vláda dokončila svoje vnútroštátne právne a legislatívne procesy a Spoločný stály výbor austrálskeho parlamentu pre zmluvy a Senátny výbor pre referencie pre zahraničné veci, obranu a obchod dokončil preskúmanie.

## Pozadie
Podľa austrálskeho Ministerstva zahraničných vecí a obchodu bola Čína v roku 2014 najväčším dovozcom tovaru pre Austráliu, čo sa týka služieb a aj celkového vývozu tovaru. Vyvážaná bola takmer tretina tovaru pričom zahraničné investície stále rástli.

Austrálsky premiér Tony Abbott a hlavný čínsky vodca Si Ťin-pching 17. novembra v roku 2014 oznámili, že rokovania o Dohode o voľnom obchode (ChAFTA) sú ukončené. Vyhlásenie o zámere pracovať na podpísaní dohody podpísali austrálsky minister obchodu a investícií Andrew Robb a čínsky minister obchodu Kao Chu-čcheng.

## Ustanovenia zmluvy
Po úplnej implementácii dohody bude 95% austrálskeho exportovaného tovaru do Číny oslobodeného od cla. Týka sa to mnohých poľnohospodárskych výrobkov, vrátane hovädzieho mäsa a mliečnych výrobkov. Taktiež dôjde k liberalizácii prístupu na trh pre austrálsky sektor služieb a investície súkromných spoločností z Číny do 1 078 miliónov AUD nebudú podliehať schváleniu FIRB. Navyše bude podľa zmluvy existovať Mechanizmus urovnávania sporov so štátom investora.

Bude existovať Dohoda o práci a dovolenke, vďaka ktorej Austrália udelí čínskym štátnym príslušníkom až 5 000 víz pre pracujúcich a dovolenkárov. Dohoda o voľnom obchode bola podpísaná v Canberre v Austrálii 17. júna v roku 2015. Dohoda sa bude riadiť obvyklým procesom vytvárania zmlúv, pričom nadobudne platnosť, keď Čína dokončí svoje vnútroštátne právne a legislatívne procesy, a po tom ako bude táto dohoda v Austrálii preskúmaná Spoločným stálym výborom austrálskeho parlamentu pre zmluvy a Senátnymi referenciami pre zahraničné veci, obranu a obchod.

## Referencie

## Externé odkazy
* Dohoda o voľnom obchode medzi Čínou a Austráliou
* Čínsko-austrálska dohoda o voľnom obchode na Ministerstve zahraničných vecí a obchodu austrálskej vlády

## Zdroj

Kategória:Medzinárodné vzťahy Austrálie
Kategória:Medzinárodné vzťahy Číny
Ivan Pješčák

JUDr. **Ivan Pješčák** (* 20. september 1904, Veľký Lipník† 7. december 1972, Prešov) bol právnik, verejný činiteľ a politik rusínskej národnosti.

## Životopis
Absolvoval učiteľský seminár. Právnické vzdelanie dosiahol na Právnickej fakulte Karlovej univerzity v Prahe. Pôsobil ako učiteľ v obciach Ľutina a Driečna. Neskôr pôsobil ako advokát v Prešove, Užhorode a Medzilaborciach. Politicky sa aktivizoval V Autonómnom poľnohospodárskom zväze, strane, ktorá presadzovala autonómiu pre Rusínov.

Vo voľbách do Národného zhromaždenia v roku 1935 strana kandidovala v rámci formácie Autonomistický blok. Ivan Pješčák v týchto voľbách kandidoval v XXI. (prešovskom) volebnom kraji na 4. mieste. Keďže Autonomistický blok v tomto kraji obsadil tri mandáty, poslancom sa nestal. V tomto období pôsobil ako advokátsky koncipient v Prešove. Poslanecký mandát nadobudol až dodatočne 22. apríla 1937, keď do poslaneckej snemovne nastúpil na miesto zosnulého poslanca Štefana Onderča. Po nástupe do parlamentu nevstúpil do poslaneckého klubu HSĽS a spolu s Andrejom Bródym pôsobili ako nezaradení poslanci. So slovenskými autonomistami kooperoval a s ľudáckymi poslancami pravidelne hlasoval jednotne.

V období vystupňovanej vnútropolitickej i zahraničnopolitickej krízy v septembri 1938 podpísal vyhlásenie rusínskych poslancov a senátorov žiadajúcich pre Rusínov právo na sebaurčenie. Zúčastnil sa aj na rokovaní špičiek HSĽS a ostatných nesocialistických strán v októbri 1938 v Žiline, kde bola prijatá Žilinská dohoda a vyhlásená autonómia Slovenska. Po vyhlásení autonómie Podkarpatskej Rusi krátke obdobie zastával aj ministerskú funkciu vo vládach Andreja Bródyho a Augustína Vološina. V novembri 1938 bol iniciátorom založenia Ruskej národnej strane v Prešove, ktorá mala vo svojom programe pripojenie časti východného Slovenska k Podkarpatskej Rusi. Touto svojou iniciatívou sa dostal do sporu s vládnucou HSĽS. Nebol ani kandidovaný vo voľbách do Snemu Slovenskej krajiny v decembri 1938. V období Slovenského štátu pôsobil ako advokát v Medzilaborciach. Bol činný v protifašistickom odboji. Po roku 1945 sa už politicky neangažoval. Pracoval ako inšpektor na ukrajinských školách v Prešove a neskôr ako podnikový právnik. V období politických procesov na prelome 40-tych a 50-tych rokov sa nevyhol perzekúciám. Obvinili ho z buržoázneho nacionalizmu a zbavili politických práv.

## Referencie

Kategória:Slovenskí politici
Kategória:Politici HSĽS
Kategória:Politici rusínskeho pôvodu
Kategória:Slovenské osobnosti rusínskeho pôvodu
Kategória:Slovenskí pedagógovia
Kategória:Slovenskí právnici
Kategória:Poslanci česko-slovenského Národného zhromaždenia
Kategória:Absolventi Právnickej fakulty Karlovej univerzity
Kategória:Osobnosti z Veľkého Lipníka
Lanová svorka

náhľad|Lanová svorka DIN 1142
**Lanová svorka** je konštrukčný prvok, ktorý sa používa najmä na spájanie a ukončovanie drôtených lán.

Svorky lán vyrobené podľa DIN 741 sa nesmú používať na nosné laná v zdvíhacej technike. Svorky lán vyrobené podľa EN 13411-5 (predtým DIN 1142), už na prvý pohľad majú použité golierové vrúbkované matice, na rozdiel od svoriek DIN 741, s obyčajnými maticami.

## Vytvorenie nosného oka
náhľad|vľavo|Vytvorenie nosného oka na lane pomocou lanových svoriek a lanovej očnice

Lanové svorky sa správne aplikujú nasledovne:
* každá lanová svorka je určená pre jeden priemer lana
* prvá svorka sa upevní čo najbližšie k oku, ku lanovej očnici (slzičke)
* svorky sa použijú najmenej tri
* lôžko svorky sa priloží k priebežnému ťažnému koncu lana, strmienok pritláča voľný koniec lana
* rozostup svoriek je najmenej trojnásobok šírky lôžka svorky
* koniec lana musí byť zaistený proti rozpleteniu

## Referencie


Kategória:Laná
Samuel Andrejčík

**Samuel Andrejčík** (* 10. september 1996, Prešov) je slovenský paralympijský hráč v boccii, ktorý súťaží v kategórii BC4. Je držiteľom štyroch paralympijských medailí vrátane troch zlatých a jednej striebornej. V roku 2016 skončil na Letných paralympijských hrách v Riu de Janeiro v kategórii Jednotlivci BC4 na druhom mieste a s tímom BC4 spoločne s Róbertom Ďurkovičom a Michaelou Balcovou získali zlato v kategórii Párový mix BC4. Na hrách v Tokiu v roku 2021 získal dve zlaté medaily - v kategóriách Jednotlivci BC4 aj Párový mix BC4 spoločne s Balcovou a Martinom Strehárskym.

## Životopis
Samuel Andrejčík sa narodil v Prešove, žije však v Snine. Študuje na Technickej univerzite v Košiciach. Jeho hendikepom je Arthrogryposis multiplex congenita. V detstve túžil stať sa paralympijským hráčom stolného tenisu, pre jeho diagnózu mu to však tréneri neodporúčali. Bocciu začal následne hrávať v roku 2010. V prvom súťažnom zápase v živote prehral s Michaelou Balcovou, s ktorou neskôr získal dva paralympijské triumfy. V roku 2011 zaznamenal prvé významné víťazstvo, keď vyhral faktické majstrovstvá SR, Boccia Masters.

## Referencie

Kategória:Osobnosti z Prešova
Kategória:Absolventi Technickej univerzity v Košiciach
Kategória:Slovenskí boccisti
Kategória:Slovenskí paralympionici
Kategória:Slovenskí paralympijskí víťazi
Kategória:Boccisti na Letných paralympijských hrách 2016
Kategória:Boccisti na Letných paralympijských hrách 2020
Kategória:Víťazi na Letných paralympijských hrách 2016
Kategória:Víťazi na Letných paralympijských hrách 2020
Iniciála

**Iniciála** alebo **iniciálka** môže byť:
* veľké, obyčajne začiatočné písmeno slova, pozri iniciála (písmeno)
* v polygrafii: zväčšené, farebne alebo tvarovo (ozdobne) zvýraznené napísané začiatočné veľké písmeno slova v písanom alebo tlačenom (obyčajne staršom) texte, pozri iniciála (polygrafia)

**Iniciála** môže byť v botanike aj bunka na vegetačných vrcholoch rastlín s trvalou schopnosťou delenia, pozri iniciála (botanika)

## Referencie
Veľká cena Holandska 2021

**Veľká cena Holandska 2021** (angl. **Formula 1 Heineken Dutch Grand Prix 2021**) boli preteky Formuly 1, ktoré sa konali dňa 5. septembra 2021 na okruhu Circuit Park Zandvoort pri mestečku Zandvoort na pobreží Severného mora. Bola to trinásta Veľká cena sezóny 2021 a prvá Veľká cena Holandska od roku 1985.

V predpoli Veľkej ceny oznámil Kimi Räikkönen, že po konci sezóny ukončí kariéru vo Formule 1. Samotných pretekov sa ale nemohol zúčastniť pretože v sobotu pred tretím voľným tréningom bol pozitívne testovaný na COVID-19. U tímu Alfa Romeo Racing ho počas zvyšku súťažného víkendu nahradil náhradný pilot Robert Kubica, ktorý tým pádom nastúpil do svojej prvej Veľkej ceny od Veľkej ceny Abu Zabí 2019.

## Priebeh pretekov
Max Verstappen vyhral preteky pred obidvoma pilotmi Mercedesu  Lewisom Hamiltonom a Valtterim Bottasom. Tým pádom sa stal prvým Holanďanom, ktorý dokázal vyhrať domácu Veľkú cenu. Navyše sa po pretekoch vrátil späť do vedenia priebežného poradia Poháru Jazdcov.

## Výsledky
### Kvalifikácia

**Poznámky:**
* – Štart z boxovej uličky kvôli výmene prevodovky a zmenám nastavenia auta počas režimu Parc fermé
* – Štart z boxovej uličky kvôli výmene motora a zmenám nastavenia auta počas režimu Parc fermé

### Preteky

**Poznámky:**
*  – Vrátane dodatočného bodu za najrýchlejšie kolo pretekov

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2021
Kategória:Veľká cena Holandska
Kategória:2021 v Holandsku
Juraj Aponi

Gróf **Juraj Aponi** (* 29. december 1808, Bratislava – † 28. február 1899, kaštieľ Eberhard) bol uhorský konzervatívny politik. V rokoch 1846 - 1848 pôsobil ako kancelár Uhorskej dvorskej kancelárie vo Viedni. Od roku 1858 bol členom Uhorskej akadémie vied. Do funkcie najvyššieho krajinského sudcu bol vymenovaný v roku 1861.  Ako vodca skupiny „starých konzervatívcov“ sa podieľal na Rakúsko-uhorskom vyrovnaní po roku 1862. 

## Kariéra
vľavo|náhľad|Mladý Juraj Aponi
Juraj Aponi pochádzal zo šľachtického rodu Aponiovcov. Pôsobil ako tajomník Uhorskej dvorskej kancelárie. Od roku 1843/44 sa stal politicky aktívny.  Dohoda s opozičným vodcom Ľudovítom Košútom zlyhala kvôli vypuknutiu revolúcie v rokoch 1848/49.

Po revolúcii odišiel do dôchodku. Najskôr sa v roku 1859 stal doživotným poslancom viedenského parlamentu. Bojoval za nezávislosť Uhorska a bol vplyvným vodcom národnej strany. 
[vľavo|náhľad|Juraj Aponi v roku [1827]]
Ako poverený zmocnenec otvoril 6. apríla 1861 parlament v Budapešti, viedol predsedníctvo a hornú komoru. Po rozpustení snemu (21. augusta) zostal vo funkcii ako krajinský sudca. Jeho nádeje, že dosiahne vyrovnanie medzi Rakúskom a Uhorskom, sa však nesplnili, načo sa 8. apríla 1863 vzdal svojho úradu. Okrem účasti v štátnom parlamente v roku 1865 a niekoľkých zasadnutí hornej komory sa stiahol z verejného života.

Jeho synom bol Albert Aponi, predseda Snemovne reprezentantov, minister školstva a vedúci maďarskej delegácie na mierovej konferencii vo Versailles.  Tu predstavil prípad Maďarska spojeneckým a združeným mocnostiam s cieľom určiť podmienky mierovej zmluvy s Maďarskom, neskôr známou ako Trianonská zmluva.

## Zdroj
* 

Kategória:Osobnosti z Bratislavy
Kategória:Uhorskí politici
Kategória:Uhorskí šľachtici
Kategória:Aponiovci
Michaela Balcová

**Michaela Balcová** (* 30. máj 1995, Poprad) je slovenská paralympijská hráčka boccie, súťažiaca v kategórii BC4. Je dvojnásobnou paralympijskou víťazkou. Na Letných paralympijských hrách v Riu 2016 vyhrala zlatú medailu s Róbertom Ďurkovičom a Samuelom Andrejčíkom. Na ďalšej paralympiáde, hrách v Tokiu v roku 2021 medailu v tímovej súťaží boccie spoločne s Andrejčíkom a Martinom Strehárskym obhájila.

## Životopis
Balcová sa narodila v Poprade, žije v Bratislave. Vyštudovala odbor Štatistické metódy v ekonómii na Fakulte hospodárskej informatiky Ekonomickej univerzity. Bocciu začala súťažne hrať v roku 2010. Premiéru v zahraničí zažila na Európskych hrách mládeže v roku 2012. Balcová je dvojnásobnou majsterkou Európy a majsterkou sveta v boccii v kategórii Páry BC4.

## Referencie


Kategória:Osobnosti z Popradu
Kategória:Absolventi Fakulty hospodárskej informatiky Ekonomickej univerzity v Bratislave
Kategória:Slovenskí boccisti
Kategória:Slovenskí paralympionici
Kategória:Slovenskí paralympijskí víťazi
Kategória:Boccisti na Letných paralympijských hrách 2016
Kategória:Boccisti na Letných paralympijských hrách 2020
Kategória:Víťazi na Letných paralympijských hrách 2016
Kategória:Víťazi na Letných paralympijských hrách 2020
Kategória:Medailisti na Letných paralympijských hrách 2016
Kategória:Medailisti na Letných paralympijských hrách 2020
Kategória:Paralympijskí víťazi v boccii
Kategória:Majstri Európy v boccii
Aponiho palác (Viedeň)

[náhľad|Aponiho palác vo [Viedeň|Viedni]]
**Aponiho palác** (*staršie Apponyiho palác*) je neorenesančný palác, ktorý sa nachádza v štvrtom obvode Viedne Wieden v Rakúsku.  

## Dejiny
Malý obytný palác postavil v roku 1880 architekt Viktor Rumpelmayer pre grófku Margaritu Aponiovú, manželku grófa Ľudovíta Aponiho. Teraz je sídlom viedenského akademického bratstva Albia.

## Popis
Palác v neorenesančnom štýle má jednoduchú fasádu. Okná na prvom poschodí sú zdobené trojuholníkovými štítmi nesenými konzolami, zatiaľ čo okná na poschodí vyššie majú iba rovné okenné markízy. Vnútri vedie na prvé poschodie široké schodisko s nádherným zábradlím. V spoločenských miestnostiach sa zachovali drevené kazetové stropy. Dvorová strana je vybavená okrúhlym jadrom.

## Zdroj

* 

Kategória:Paláce vo Viedni
Kategória:Architektúra z 1880
Kategória:Stavby vo Viedni
Kategória:Novorenesančné stavby
Kategória:Aponiovci
Domkárska ulica

**Domkárska ulica** je ulica v Bratislave, v mestskej časti Ružinov.

## Blízke ulice
* Parková ulica
* Hrachová ulica
* Nové záhrady II

## Dopravné spojenie

## Referencie

## Externé odkazy
* Domkárska ulica na mape Bratislavy

Kategória:Ulice v Ružinove
1902 na Slovensku

Tento článok obsahuje výpis významných udalostí v roku **[[1902]]** na dnešnom území **[[Slovensko|Slovenska]]**, ktoré bolo v tom čase súčasťou Rakúsko-Uhorska.

## Udalosti
*  v Bratislave bola založená Cvernovka, jediná továreň na nite v Uhorsku, v Jelšave vznikol ústav pre slepých a hluchonemých
* 1. január – v Bratislave odovzdali do prevádzky mestskú elektráreň
* 20. február – v továrni na súkno v Bratislave vypukol štrajk za zvýšenie miezd a skrátenie pracovného času
* 25. marec – v Novom Meste nad Váhom začali vychádzať regionálne *[[Považské noviny]]* (vydávané až do roku 1904)
* 8. marec – *[[Národnie noviny]]* priniesli správu o hospodárskej kríze v Uhorsku, podľa ktorej bolo v Pešti denne päť až šesť bankrotov a po uliciach sa potulovali tisícky nezamestnaných
* 15. jún – účastinná spoločnosť Zvolenská ľudová banka začala vyvíjať bankovú činnosť
* 1. júl – *[[Národnie noviny]]* komentovali obnovenie zmluvy o ďalšom trvaní Trojspolku z 28. júna slovami: *„Nemecký imperializmus si podmaňuje Európu a Rakúsko-Uhorsko mu pri tom pomáha, Itália čľapká za nimi* [...] *Germánia tak privalila Rakúsko-Uhorsko, že v zahraničí už ani nehovoria o rakúsko-uhorskej zahraničnej politike, ale jedine o politike Germánie“*
* 6. august – v Turčianskom Svätom Martine sa uskutočnilo 23. zasadnutie valného zhromaždenia slovenského ženského spolku Živena
* 7.28. september – v Bratislave sa začala krajinská hospodárska výstava, na ktorej o. i. získali slovenské ručné práce vystavené v expozícii spolku Živena zlatú medailu
* 24. september – v Bratislave rokovali výrobcovia vína z celého Uhorska o opatreniach na ochranu pred dovozom zahraničných vín

## Poznámky


## Referencie

Kategória:1902
Kategória:Udalosti na Slovensku
Železničná stanica Lenartovce

**Železničná stanica Lenartovce** je železničná stanica v Lenartoviach. Leží na trati 160 Zvolen – Košice. Nie je elektrifikovaná.

## Doprava
Na stanici sa nachádzajú 5 dopravných a 2 manipulačné koľaje. Odbočuje od nej trať do maďarského Bánréve. Stanica patrí do Oblastného riaditeľstva Zvolen.

## Referencie

## Externé odkazy
* Stanica na stránke VLAKY.NET

Lenartovce
Kategória:Lenartovce
Kategória:Doprava v okrese Rimavská Sobota
Kategória:Stavby v okrese Rimavská Sobota
1903 na Slovensku

Tento článok obsahuje výpis významných udalostí v roku **[[1903]]** na dnešnom území **[[Slovensko|Slovenska]]**, ktoré bolo v tom čase súčasťou Rakúsko-Uhorska.

## Všeobecná charakteristika
V tomto roku štatistika zachytila 206&nbsp;011 vysťahovalcov z Rakúsko-Uhorska, z čoho bolo 34&nbsp;482 Slovákov.

## Udalosti
* v Kremnici začal pôsobiť ústav pre hluchonemých, v Martine spustila výrobu moderná Továreň na celulózu, úč. spol. Išlo o najmodernejšiu celulózku v Uhorsku
* januárv Skalici začal vychádzať časopis ''Pokrok'' propagujúci agrárne hnutie v praxi (Pavol Blaho, Jozef Teslík)
* 2. január – v Ružomberku začali vychádzať *[[Ľudové noviny]]*, tlačový orgán katolíckeho krídla Slovenskej národnej strany založený v roku 1897 v Turčianskom Svätom Martine
* 3. jún – strednou Európou sa prehnala snehová víchrica s ľadovcom – v okolí Brezna a Tisovca padali krúpy s hmotnosťou až 100 gramov

* 6. júl – Európu postihla týždeň trvajúca vlna silných dažďov, ktorá na Slovensku spôsobila, že takmer všetky rieky vystúpili z korýt a spôsobili rozsiahle záplavy – od Vrútok bola v oboch smeroch prerušená doprava a poškodené telegrafné vedenie, v Žiline zaliala voda výstavisko, zrútila pavilóny, zatopila továreň na súkno a železničné trate, pričom sa utopili traja ľudia a pri Kraľovanoch sa zrútil železničný most
* 1. august15. august – v Žiline sa uskutočnila prvá spoločná výstava uhorsko-slovenských maliarov (Jaroslav August, Tomáš Andraškovič, Gustáv Mallý, Emil Pacovský, Gustáv Adolf Oberndorf, Karol Miloslav Lehotský), na ktorej vystavovali aj Jozef Hanula, Peter Július Kern a Čech Miloš Jiránek a v priebehu ktorej bola založená Grupa uhorsko-slovenských maliarov, hlásiaca sa k ideám slovenského národného hnutia
* 1. august15. september – v Žiline prebiehala priemyselná výstava Horného Uhorska (napriek zámeru prezentovať úroveň hornouhorského priemyslu tvorili polovicu vystavovateľov cudzinci); slovenské podniky sa prezentovali najmä nábytkom a náradím z ohýbaného dreva, košikárskymi, rezbárskymi, tkáčskymi a obuvníckymi výrobkami; vystavovalo na nej do 350 drobných výrobcov a viaceré podniky z piatich slovenských žúp, pričom na výstavu sa prišlo pozrieť asi 60&nbsp;000 ľudí
* 2. november – v Myjave pozorovali neobvyklý svetelný jav na oblohe, ktorý prírodovedec a publicista Ján Alojz Wagner označil za polárnu žiaru

## Poznámky


## Referencie

Kategória:Udalosti na Slovensku
Kategória:1903
1904 na Slovensku

Tento článok obsahuje výpis významných udalostí v roku **[[1904]]** na dnešnom území **[[Slovensko|Slovenska]]**, ktoré bolo v tom čase súčasťou Rakúsko-Uhorska.

## Všeobecná charakteristika
Podľa štatistiky, ktorú priniesol časopis *[[Hlas (časopis)|Hlas]]* vo svojom marcovom čísle, pôsobilo začiatkom roka na Slovensku 303 potravných a 26 mliekarských spolkov.

## Udalosti
* 21. február – v Tisovci sa uskutočnil prvý slovenský šachový turnaj, ktoré sa zúčastnilo 21 šachistov a víťazom sa stal Samo Daxner
* 25. februárzačalo vychádzať najdlhšie vychádzajúce národno-emancipačné regionálne periodikum *[[Zvolenské noviny]]* vydávané Vladimírom Fajnorom. V nadväznosti naň začal v Banskej Bystrici od marca vychádzať uhorský vlastenecký týždenník *[[Krajan]]* pod redakciou Jána Geröa
* 19.24. apríl – v Uhorsku prebiehal štrajk železničiarov, ktorý ochromil dopravu v celej krajine až kým ho vláda Štefana Tisu nepotlačila,
* 1. október – v Bratislave začali vychádzať *[[Slovenské robotnícke noviny]]*, tlačový orgán slovenských sociálnych demokratov pod redaktorským vedením Emanuela Lehockého
* 25. december – v Bratislave v upravenom stane pri Dunaji Alexander a Ernestína Lifkovci premietli filmové predstavenie, čo predstavovalo prvé provizórne kino na Slovensku

## Úmrtia
* 21. november – Miloš Štefanovič, slovenský právnik a bankár, hlavný riaditeľ Tatra banky (* 1854)

## Poznámky


## Referencie

Kategória:Udalosti na Slovensku
Kategória:1904
Cyklámen fatranský

**Cyklámen fatranský** (*Cyclamen fatrense*; iné slovenské a vedecké názvy pozri nižšie) je taxón (v závislosti od autora: druh, poddruh či forma) z rodu cyklámen (*Cyclamen*). Jeho presné taxonomické zaradenie je sporné - pozri nižšie.

## Názvy a zaradenie v systéme
### Vedecké názvy
Zaradenie tohto taxónu v systéme je sporné. Zaraďuje sa niektorým z týchto spôsobov:
* *Cyclamen fatrense* (takto prvýkrát v roku 1971)
*  *Cyclamen purpurascens* subsp. *immaculatum* (takto prvýkrýt v roku 1971)  alebo *Cyclamen purpurascens* subsp. *fatrense* 
* *Cyclamen europaeum* [alebo *purpurasens*] subsp. *orbiculatum* var. *immaculatum* (takto prvýkrát v roku 1950) alebo skrátene *Cyclamen europaeum* var. *immaculatum*  
* *Cyclamen purpurascens* subsp. *purpurascens* f. *fatrense*
* *Cyclamen purpurascens* f. *fatrense* alebo *Cyclamen purpurascens* forma Fatra
*
*

Presný bazionym znie (vyššie je už raz uvedený): *Cyclamen europaeum* L. subsp. *orbiculatum* (MILL.) O. SCHWARZ, Gartenflora N.F. 1: 16., 1938 var. *immaculatum* HRABĚTOVÁ Československé botanické listy 3:  35,  1950 

### Slovenské názvy
Slovenské názvy sú:
***cyklámen fatranský** (pre druh *Cyclamen fatrense*, prípadne aj pre poddruh *Cyclamen purpurascens* subsp. *immaculatum/fatrense*)
***cyklámen purpurový fatranský** (pre poddruh *Cyclamen purpurascens* subsp. *immaculatum/fatrense*) 
*staršie: **cyklámen červenkastý okrúhlastý var. neškvrnitý** (pre varietu *Cyclamen purpurascens* subsp. *orbiculatum* var. *immaculatum*)

## Charakteristika
Je to vzácny endemický druhy, ktorý sa vyskytuje iba na malom území. Je rozšírený v západnej a južnej časti Veľkej Fatry a v juhozápadnej časti Nízkych Tatier. Rastie hlavne na vápencových podkladoch v bukových lesoch vo výške od 500 do  (vrch Drienok). 

Má výšku 5 až 15 cm. Kvitne od júla do septembra. Veľmi sa podobá na cyklámen purpurový, ale má tmavé listy bez striebristej kresby, iný tvar listov a kalicha.

## Poznámky


## Referencie

Kategória:Flóra na Slovensku
Kategória:Prvosienkovité
Kategória:Rastliny s purpurovými kvetmi
Kategória:Trvalé rastliny
Kategória:Karpatské endemity
Kategória:Rastliny európskeho významu
Kategória:Zákonom chránené rastliny na Slovensku
Kategória:Veľká Fatra
1905 na Slovensku

Tento článok obsahuje výpis významných udalostí v roku **[[1905]]** na dnešnom území **[[Slovensko|Slovenska]]**, ktoré bolo v tom čase súčasťou Rakúsko-Uhorska.

## Všeobecná charakteristika
V tomto roku sa zo Slovenska do Spojených štátov vysťahovalo 50&nbsp;000 ľudí – najviac pred prvou svetovou vojnou.

## Udalosti
* 1. január – celú Európu zachvátili prudké snehové víchrice, ktoré pokračovali takmer po celý január
* 3. január – cisár a kráľ František Jozef I. rozpustil uhorský snem a vyhlásil nové voľby
* 7. január – na porade v Turčianskom Svätom Martine sa vedenie Slovenskej národnej strany rozhodlo zúčastniť sa volieb do uhorského snemu; do volieb išla s kandidátmi v siedmich volebných okresoch a s volebným programom z roku 1901
* 24.25. január  – vo voľbách do uhorského snemu získali z 11 slovenských kandidátov mandát nezávislý kandidát Milan Hodža (kulpínsky okres vo Vojvodine) a kandidát Katolíckej ľudovej strany František Skyčák (Orava) Voľby vyhrala Strana nezávislosti nasledovaná Liberálnou stranou. Srbskí a rumunskí poslanci spolu s Milanom Hodžom následne 18. februára vytvorili spoločný poslanecký klub s názvom Snemová národnostná strana.
* 15. apríl – *[[Národnie noviny]]* uverejnili údaje o prírastku obyvateľov Uhorska, podľa ktorých sa vo februári 1905 narodilo v krajine 61&nbsp;792 a zomrelo 53&nbsp;492 osôb
* 11. máj – v Bratislave sa začal zakladajúci zjazd Slovenskej sociálnodemokratickej strany, ktorého sa zúčastnilo 44 delegátov slovenských politických organizácií, vzdelávacích spolkov a odborových organizáciách vyslaných z 11 miest; zjazd schválil program strany a zvolil výkonný výbor na čele s Emanuelom Lehocký
* 9. august – v Turčianskom Svätom Martine sa konalo zasadnutie valného zhromaždeniea Muzeálnej slovenskej spoločnosti, na ktorom predseda spoločnosti Andrej Kmeť poukázal na potrebu postavenia budovy pre muzeálne zbierky
* 27. august – v Bratislave sa konalo veľké ľudové zhromaždenie za všeobecné volebné právo s tajným hlasovaním, na ktorom prehovorili Milan Hodža, Ferdinand Juriga a Emanuel Lehocký
* 1. október – v Ružomberku sa z iniciatívy Andreja Hlinku konalo trojtisícové ľudové zhromaždenie za všeobecné volebné právo a za uvedenie národnostného zákona z roku 1868 do praxe, na ktorom prehovoril aj Milan Hodža
* 5. október – v Bratislave uviedli do prevádzky prvé stále kino na Slovensku (aj v Česku), pričom do konca roka spustili prevádzku aj ďalšie dve kiná v meste
* 14. december – v Žiline sa uskutočnilo prípravné stretnutie na založenie novej politickej strany – Slovenskej ľudovej strany O deň neskôr vyšla proklamácia novej strany v ''Katolíckych novinách''**

## Úmrtie
* 7. marecJán Francisci-Rimavský, slovenský národovec, právnik, politik, publicista (*1822)
* 24. júl – Ján Bežo, slovenský učiteľ, kníhtlačiar a vydavateľ (* 1842)

## Poznámky


## Referencie

Kategória:Udalosti na Slovensku
Kategória:1905
Charlotte

**Charlotte** môže byť:

* miesta v USA:
** Charlotte (Iowa)
** Charlotte (Maine)
** Charlotte (Michigan)
** Charlotte (New York)
** Charlotte (Severná Karolína) – najväčšie mesto Severnej Karolíny
** Charlotte (Tennessee)
** Charlotte (Texas)
** Charlotte (Vermont)
** Charlotte (Rochester), časť mesta Rochester v štáte New York

* okresy v USA a Kanade:
** Charlotte County (Florida)
** Charlotte County (New Brunswick)
** Charlotte County (Virgínia)

* v hudbe:
** speváčka, pozri Charlotte (speváčka)
** japonská skupina, pozri Charlotte (japonská skupina)
** skupina z USA, pozri Charlotte (americká skupina)
** album, pozri Charlotte (album)

* filmy:
** animé, pozri Charlotte (animé)
** film, pozri Charlotte (film z roku 1974)
** film, pozri Charlotte (film z roku 1981)
** film, pozri Charlotte (film z roku 2021)

* ostatné:
** vila v Karlových Varoch, pozri Vila Charlotte

## Pozri aj
* Šarlota
* Charlottetown
Majstrovstvá Európy vo volejbale žien 2021

**Majstrovstvá Európy vo volejbale žien 2021** bol v poradí 32. turnaj majstrovstiev Európy vo volejbale žien, ktoré organizuje Európska volejbalová konfederácia (CEV). Konal sa v dňoch od 18. augusta do 4. septembra 2021 v štyroch mestách v Rumunsku, Srbsku, Bulharsku a v Chorvátsku za účasti 24 tímov. Svoj tretí titul získalo Taliansko, ktoré vo finálovom stretnutí zvíťazilo nad Srbskom.

Po druhý krát sa ME žien organizovali v štyroch hostiteľských štátoch. Finálové zápasy sa uskutočnili v Srbsku.

## Kvalifikácia

## Arény

## Výsledky

### Základné skupiny

#### Skupina A

* Belehrad



#### Skupina B

* Plovdiv



#### Skupina C

* Zadar



#### Skupina D

* Cluj-Napoca



### Play-off

## Konečné poradie

## Externé odkazy
* Oficiálna stránka Európskej volejbalovej federácie 

## Zdroje
* ME 2019 na stránke Európskej volejbalovej federácie 

Kategória:Volejbal v 2021
Kategória:Majstrovstvá Európy vo volejbale žien
Volejbal
Volejbal
Volejbal
Volejbal
Kategória:2021 v Chorvátsku
Kategória:2021 v Rumunsku
Kategória:2021 v Srbsku
Kategória:2021 v Bulharsku
Palička

**Palička** môže byť:
*malá palica, pozri palica
*v bakteriológii: tyčinka, pozri tyčinka (baktéria)